Исирадин Аманбаев

Аманбаев Исирадин — 1964-жылы 16-мартта Кара-Кулжа районунун, Көңдүк айылында төрөлгөн
 1980–1984-жж. Ош мамлекеттик педагогикалык институтунун музыкалык-педагогикалык факультетин
 1988–1995-жж. Кыргыз улуттук консерваториясынын композитордук бөлүмүнөн билим алган.
 1984–1988-жж. орто мектептерде мугалим, 1995–1998-жж. Кыргыз-Түрк лицейинде искусство бөлүмүнүн башчысы, 1998–2001-жж. Билим, илим жана маданият министрлигинде жетектөөчү, башкы адис, 2000-жылдын 8-майынан 28-июнуна чейин Анкара шаары/Анкара шаарында ТЮРКСОЙдун чакыруусу менен такшалмадан өтүп, түрк тилин үйрөнүүнүн толук курсун аяктаган. 2001–2003-жж. Ош облусунун Маданият департаментинин директору, 2003–2007-жж. Ош облустук Маданият башкармасынын начальниги, 2007–2009-жж. Кыргыз Республикасынын Маданият жана маалымат министрлигинин түштүк аймагы боюнча атайын өкүлү, 2008-2011 ж.ж Ош мамлекеттик музыкалык окуу жайынын директору, Кыргыз Республикасынын Маданият жана маалымат министринин түштүк аймагы боюнча кеңешчиси болуп иштеген. 2011-2022-ж.ж Бишкек шаарындагы Мукаш Абдраев атындагы атайын адистештирилген музыкалык мектеп интернатынын директору, 2023-жылдын 2-мартынан тартып Чүй облустук камералык оркестринин директору болуп иштеп келүүдө. 

Ал симфониялык жана камералык чыгармалардын, көптөгөн обондуу ырлардын жана комуз күүлөрүнүн автору.
1992-жылы Кыргызстан Ленин комсомолу сыйлыгынын лауреаты болуп, 2000-жылы “Кыргыз Республикасынын эмгек сиңирген артисти” наамы ыйгарылган. 2021-ж.Кыргыз Республикасынын Эл артисти ардактуу наамы менен сыйланган.

 Аткарылып жүргөн чыгармалары 
«Нестан-Дарежан» с. Э.Мамытовдуку, 
«Соң-Көл баяны» с. Э.Мамытовдуку, 
«Тоолук кыз болду периштем» с. А.Барпиевдики, 
«Мөл-Булак» с. Т.Жороевдики, 
«Ай-Жарык» с. М.Алыбаевдики, 
«Ай-гитара» с. А.Кыдыровдуку, 
«Жетиген» с. К.Култегиндики, 
«Ош түнү» с. А.Өмүркановдуку, 
«Мен сизге гана ашыкмын» с. Акмаралдыкы, 
«Үркөр» с. А.Рыскуловдуку, 
«Көл түнү» с. А.Токтомушевдики, 
«Сулайман тоо» с. К.Култегиндики, 
«Айданек» с. К.Култегиндики, 
«Сагынба мени» с. Ж.Зарлыкбековдуку,
«Жолугалы Ак-Бууранын боюнан» с. Т.Мияшевдики, 
"Кошуна кыз"с.А Омуркановдуку
"Менин Шахрезаадам"с Ш.Дуйшеевдики
* "Барнайым" с.Б.Алыкуловдуку
ж.б.
 Комуз күүлөрү:
1."Кел-кел"
2."Жан кайрык"
3."Күн жүрүш"
4."Өмүр өксүгү"

 Симфониялык поэма -"Майдан". 
 Аспаптык-камералык чыгармалар: 
Фортепиано үчүн соната 
Yйлөмө аспаптар үчүн жазылган квинтет 
Скрипка үчүн жазылган вариация, фортепианонун коштоосунда 
Фортепиано үчүн жазылган пьесалардын циклдери. 
Фортепиано үчүн жазылган рондо.
ж.б.

 Дисктери 
«Соң-Көл баяны», «Төкчү жамгыр», «Өттү күндөр» (Д.Жалгасынова), «Ай гитара» (К.Турапов), «Нестан-Дарежан» (Дүйшөналиев), «Кайдасын сен, Нестан-Дарежан» (фильм концерт-2007-ж. И.Аманбаев)

 Ноталуу китептери: 
Мөл-Булак: Ырлар топтому, 1992-ж.
Тоолук кыз болду периштем: Ырлар топтому, 2004-ж.
Эл жерди сактайбыз, Эл үчүн биз даяр, 1990-ж. («Кыргыз милицияларынын маршы»)
Издеп келем, 1987-ж. («Ыр менен жолугушу»)
Соң-Көл баяны, (2007-ж.)

 Колдонулган адабияттар 
 Кыргыз Республикасынын обончулары.Маалымдама/Кыргызпатент/ Түз.: А.Чекиров, Ө.Калыева. – Б.: Кыргызпатент, 2010. – ISBN 978-9967-26-120-4  

Категория: Кыргыз обончулары
Категория: Инсандар
Категория:Таажы-2012